section_heading: Oslobođeni Jeruzalem ˃ Osvojeni Jeruzalem
paragraph_text: U razdoblju između objave Oslobođenog Jeruzalema i Obnovljenog Jeruzalema, bilo je nekoliko izdanja Oslobođenoga Jeruzalema s Tassovim odobrenjem i bez njega. Tj. dogodio se Tassov književni paradoks da je Oslobođeni Jeruzalem (2. izdanje iz 1581.) ono djelo koje se tiskalo, prevodilo, tumačilo, a ignorirao se tekst koji je Tasso revidirao desetak godina kasnije – Osvojeni Jeruzalem – i smatrao ga „ispravnom“ verzijom. Oslobođeni Jeruzalem je potkraj 16. st. i još dugo u 17. st. u Italiji (a i izvan nje; osobito u Španjolskoj gdje je bio rano preveden 1587.) bio nekom vrstom bestselera.